കണ്ടെയ്നര് റെയില്വേ ഗേറ്റില് കുടുങ്ങി: 12 മണിക്കൂര് ഗതാഗതം സ്തംഭിച്ചു വള്ളിക്കുന്ന് : കണ്ടെയ്നര് റെയില്വേ ലെവല് ക്രോസിനടുത്തുവച്ച് കേടായി 24 മണിക്കൂര് ഗതാഗതം നിലച്ചു. ആനങ്ങാടി റെയില്വേ ക്രോസില് വെള്ളിയാഴ്ച രാത്രി 12നാണ്സംഭവം . ഗേറ്റ് കടന്നയുടനെ വാഹനം കേടായതിനാല് ട്രെയില് ഗതാഗതം തടസപ്പെട്ടില്ല. എന്നാല് മറ്റു വാഹനങ്ങള്ക്കു കടന്നുപോകാന് കഴിയാതെ വന്നതിനാല് കോഴിക്കോട് നിന്ന് വന്ന നിരവധി ചരക്കുവാഹനങ്ങളും കണ്ടെയ്നര് ലോറികളും തിരിച്ചുപോകാന് കഴിയാതെ റോഡില് കിടന്നു. എന്നാല് പരപ്പനങ്ങാടി ഭാഗത്തുനിന്ന് വന്ന വാഹനങ്ങള് കടലുണ്ടിക്കടവ് പുതിയപാലത്തില്കൂടി പോയി. ശനിയാഴ്ച ഉച്ചയ്ക്ക് 12ന് ക്രെയിന് വന്നു കണ്ടെയ്നര് ലോറിയെ വിളിച്ചുകൊണ്ടുപോയി റോഡ് തടസം നീക്കിയാണ് ഗതാഗതം പുനരാരംഭിച്ചത്.